Hatsune Miku

Hatsune Miku (japonisht: ; ), ndonjëherë quajtur edhe Miku Hatsune, zyrtarisht me kodin CV01, është një repertor zanor softuerik për Vocaloid i zhvilluar nga Crypton Future Media dhe është maskota e vet zyrtare, e përshkruar si një vajzë 16-vjeçe me bishta binjakë të kaltër në të gjelbër. Personifikimi i Mikut është shitur si një idhull virtual, dhe ka performuar në koncerte virtuale live në skenë si një projeksion i animuar holografik (ku shtrihet nga prapa pamja e saj në një xham me mbulim të posaçëm).

Miku përdor teknologjitë e sintezës vokale të Korporatës Yamaha – Vocaloid 2, Vocaloid 3, dhe Vocaloid 4, krahas redaktuesit vetanak vokal Piapro Studio të zhvilluar nga Crypton Future Media. Ajo ishte Vocaloid-i i dytë i shitur përmes motorit Vocaloid 2 dhe i pari në versionin japonez të atij motori. Zëri i saj modelohet nga aktorja japoneze Saki Fujita.

Emri i personazhit vjen nga përngjitja e fjalëve japoneze për , , dhe , duke nënkuptuar kështu "zëri i parë i së ardhmes", që, krahas kodit të vet, i referohet pozitës së saj si e para e serisë së vokaleve të personazheve (, ose shkurt CV Series) të zhvilluar nga Crypton-i, duke paraprirë personazhet Kagamine Rin/Len (me kodin CV02) dhe Megurine Luka (me kodin CV03). Numri 01 mund të shihet në krahun e saj të majtë në ilustrimet zyrtare.

 Zhvillimi 

Hatsune Miku ishte Vocaloid-i i parë i zhvilluar në mënyrë vetanake nga Crypton Future Media, pasi u kujdesën për publikimin e vokaleve Meiko dhe Kaito të Yamaha-s. Miku u zhvillua për të qenë e para në një seri të Vocaloid-eve të quajtur Character Vocal Series (shkurt: CV Series, "seria e vokaleve të personazheve"), që përfshinte Kagamine Rin/Len dhe Megurine Luka. Secili prej tyre pati një koncept dhe drejtim përkatës zanor.

Miku u ndërtua përmes teknologjisë Vocaloid 2 nga Yamaha, dhe më tutje u përshtat në versione të reja të atij motori. Ajo u krijua duke marrë mostra të dublueses Saki Fujita me një ton të kontrolluar. Të gjitha ato mostra përmbanin një fonik japonez (dmth. një mënyrë të analizimit të fjalëve) që krijonte rreshta dhe fraza të plota kur lidheshin së bashku. Tingulli i mostrave ndryshohej prej motorit sintetizues dhe u ndërtua në një instrument të ngjashëm me një tastierë brenda softuerit Vocaloid.

Hatsune Miku u lëshua në publik më 31 gusht 2007, si Vocaloid-i i tretë në shitje. Crypton-i vendosi ta reklamonte Mikun si "një divë androide në një botë të së ardhmes së afërt ku kanë humbur këngët plotësisht". Hatsune Miku u lëshua për Vocaloid 3-shin më 31 gusht 2013 bashkë me një repertor në gjuhën angleze.

 Referime 

 Lidhje të jashtme 




Kategoria:Muzikante fiktive
Kategoria:Këngëtare fiktive